ԱԺ-ի այսօրվա քառօրյան տապալվեց: Հայրենի 101 օրենսդիրներից խորհրդարան էր ներկայացել ընդամենը 16-ը: Իրենց բարեխիղճ գործընկերներին երեք ժամ սպասեցնելուց հետո նիստին ներկայանալ բարեհաճեցին ևս 23-ը, մինչդեռ քվորումն ապահովված է համարվում առնվազն 66 պատգամավորի ներկայության դեպքում: Նիստի սկզբում անգամ ԱԺ փոխնախագահ Էդուարդ Շարմազանովն էր բացակայում` թերևս այն պատճառով, որ նա ՀՀԿ-ից քաղաքապետի թեկնածու Տարոն Մարգարյանի շտաբի պետն է: Հետո, իհարկե նա ներկայացավ և ինքն էլ հայտարարեց, որ քվորումի բացակայության պատճառով նիստը չի կայանա: